تورکیه-ده سون 24 ساعات عرضینده داها 74 نفر یئنی نوع کروناویروس‌دان (کووید-19) دونیاسینی دییشیب.
بو باره‌ده تورکیه-‌نین ساغلیق ناظیری فخرالدین کوجا بیلدیریب.
ناظیر بیلدیریب کی، کروناویروس‌دان اؤلن‌لرین عمومی سایی 9 مین 658 نفره چاتیب.
اونون سؤزلرینه گؤره، اؤلکه‌ده 2165 یئنی یولوخما حالی قئیده آلینیب، یولوخان‌لارین عمومی سایی 357 مین 693 نفره چاتیب.
ناظیر علاوه ائدیب کی، اؤتن گون کروناویروس‌دان 1493 نفر ساغالیب، کروناویروس‌دان ساغالان‌لارین اومومی سایی 311 مین 520 نفر تشکیل ائدیر.
